Strandfoci: Magyarország a nyolc közé jutott a vb-selejtezőtornán -
strandfoci.hu 2010.07.15 15:25 Frissítve: 2014.08.10 01:08
Strandfoci: Magyarország a nyolc közé jutott a vb-selejtezőtornán
A magyar strandlabdarúgó-válogatott az Olaszországban zajló világbajnoki selejtezőtornán 8–5-re legyőzte Görögországot, ezzel bejutott a legjobb nyolc közé.
Alig kezdődött el a mérkőzés, amikor Weisz máris bevette a görögök kapuját, és a harmadban követte őt Ábel, Badalik majd Besenyei, így kialakítva a 4-0-s részeredményt.
A következő játékrészben kezdésként Badalik a kapufára rúgott bombával jelezte, nem lankad a figyelmünk, azonban egy görög találat azért utat talált a jó formában védő Szűcs kapujába.
A folytatásban a magyar csapat kapitánya, Fekete Viktor szabadrúgásból alakította ismét négygólosra a különbséget, amit ugyan a görögök csökkenteni tudtak, de így is fölényes, 8–5-ös magyar siker született.
„Teljes kerettel, erkölcsileg megerősödve, mentálisan maximálisan ráhangolódva, mindent egy lapra feltéve készültünk erre a mérkőzésre. Jelen állás szerint egy győzelemre vagyunk a világbajnoki kvalifikációtól" – nyilatkozta a találkozó után a magyar együttes menedzsere, Izsvák Zsolt.
A magyar csapat a következő mérkőzését holnap játssza, a negyeddöntő sorsolását ma este tartják.
Magyarország–Görögország 8–5 (4–0, 2–2, 2–3)
Gólszerzők: Fekete V. (2), Besenyei F. (2), Badalik Sz. (2), Weisz T., Ábel P., ill. Bertsziasz (2), Tharalampidisz, Kanalarisz, Parisz